**Majstrovstvá SR v rally štartujú už tento víkend**

**14.3.2022, Orechová Potôň - Až 64 súťažných posádok zo Slovenska, Čiech a Poľska sa postaví na štart prvého súťažného kola slovenskej sezóny v rally počas víkendu 18.-20. marca v rámci OMV MAXXMOTION RALLY SLOVAKIA RING 2022. Aktuálne nariadenia povoľujú vstup účastníkov a divákov bez výraznejších obmedzení a pre všetkých.**

Brány pretekárskeho okruhu SLOVAKIA RING sa po 4 mesačnej zimnej pauze opäť otvoria motoršportu a na úvod sezóny privítame už pomaly tradičnú disciplínu – Majstrovstvá SR v rally. Podujatie, ktoré sa na pretekárskom okruhu objavilo prvýkrát v roku 2020 aj vďaka vtedy prísnym protipandemickým opatreniam, si u nás našlo už pomaly stabilné miesto.

Na súťažiacich čaká 11 rýchlostných skúšok, dokopy najazdia súťažné posádky vyše 120 ostrých kilometrov. Na trati sa postupne predstavia viaceré triedy, vrátane WRC špeciálu s posádkou bratov Melichárekových. Minuloročné celkové prvenstvo bude obhajovať úradujúci slovenský majster Poliak Grzegorz Grzyb zo slovenského tímu Rufa Motor-Sport.

Prví súťažiaci sa postavia na ostrý štart v sobotu ráno o 9h. Podujatie končí v nedeľu poobede slávnostným vyhodnotením a odovzdaním pohárov najúspešnejším posádkam.

Podujatie je prístupne aj pre verejnosť, vstupenky platia počas obidvoch dní víkendu, zakúpiť sa dajú v predpredaji na webe okruhu, alebo aj na mieste počas víkendu.

Aktuálna pandemická situácia a nariadenia umožňujú vstup v režime ZÁKLAD, pre všetkých bez obmedzení, akurát s prekrytím horných dýchacích ciest respirátorom FFP2 – to platí ako v interiéri tak aj v exteriéri.

Viac informácii je dostupných na [www.slovakiaring.sk](http://www.slovakiaring.sk)

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |